Drie Japanners wen Nobelprys vir Fisika | Maroela Media
Drie Japanners wen Nobelprys vir Fisika
‘n Blou LED-liggie (argieffoto)
Drie navorsers wat in Japan gebore is, het Dinsdag die Nobelprys vir Fisika ontvang.
Isamu Akasaki (85), Hiroshi Amano (54) en Shuji Nakamura (60), wat jare gelede na Amerika verhuis het, het die LED-lampie ontdek wat gebruik word in die stryd teen aardverwarming.
“Hierdie jaar se Nobelpryswenners word beloon vir die uitvinding van ŉ nuwe energie-doeltreffende, omgewingsvriendelike ligbron, die blou lig-emmissie diode (LED),” het die jurie gesê. “Hul uitvinding is revolusionêr.”
Om die wit lig van die son te herskep, moet rooi, groen en blou gemeng word. Rooi en groen diodes is reeds vir ŉ geruime tyd beskikbaar, maar die blou LED het uiteindelik die pas aangegee. Dit het dertig jaar lank geduur om die blou LED te ontwerp.
LED-lampe gebruik nagenoeg 20 keer minder elektrisiteit as gewone gloeilampe en word ook in rekenaars, televisiestelle, horlosies en selfoonskerms gebruik.
Die trio deel ongeveer agt miljoen Sweedse krone (ongeveer R12.4 miljoen) wat op 10 Desember tydens die toekenningsgeleentheid aan hulle oorhandig sal word.
Peter Higgs van Brittanje en Francois Englert van België het verlede jaar die Nobelprys vir Fisika ontvang vir hul uitvinding van die Higgs Boson, wat massa verskaf aan elementêre partikels.
Minstens 14 Koerde dood in Turkse betogings
Ebola-vrese in Europa
Sjoe is hul nie gelukkig nie, om net na geboorte so groot prys te kry…eish.